title: Odluka Vijeća (ZVSP) 2017/380 od 3. ožujka 2017. o produljenju mandata posebnog predstavnika Europske unije za bliskoistočni mirovni proces

text:
               4.3.2017

               HR

               Službeni list Europske unije

               L 58/29

         ODLUKA VIJEĆA (ZVSP) 2017/380
   od 3. ožujka 2017.
   o produljenju mandata posebnog predstavnika Europske unije za bliskoistočni mirovni proces
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 15. travnja 2015. donijelo Odluku (ZVSP) 2015/599 (1) o imenovanju g. Fernanda GENTILINIJA posebnim predstavnikom Europske unije (PPEU) za bliskoistočni mirovni proces. Mandat PPEU-a istječe 28. veljače 2017.

               (2)

               Mandat PPEU-a trebalo bi produljiti za daljnje razdoblje od 16 mjeseci.

               (3)

               PPEU će provoditi mandat u kontekstu situacije koja se može pogoršati i koja bi mogla ugroziti ostvarenje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Posebni predstavnik Europske unije
   Mandat g. Fernanda GENTILINIJA kao PPEU-a za bliskoistočni mirovni proces produljuje se do 30. lipnja 2018. Vijeće može odlučiti da mandat PPEU-a završi ranije, na temelju procjene Političkog i sigurnosnog odbora (PSO) i prijedloga Visokog predstavnika Unije za vanjske poslove i sigurnosnu politiku (VP).
   Članak 2.
   Ciljevi politike
   1.   Mandat PPEU-a temelji se na ciljevima politike Unije u pogledu bliskoistočnog mirovnog procesa.
   2.   Opći cilj jest uspostava sveobuhvatnog mira koji bi se trebao postići na temelju dvodržavnog rješenja prema kojem Izrael i demokratska, cjelovita, održiva, mirna i suverena palestinska država žive jedna pored druge unutar sigurnih i priznatih granica te održavaju normalne odnose sa svojim susjedima u skladu s rezolucijama Vijeća sigurnosti Ujedinjenih naroda (UN) 242(1967) i 338(1973) te podsjećajući na druge odgovarajuće rezolucije, uključujući 2334(2016), madridskim načelima, uključujući načelo „zemlja za mir”, mirovnim planom, sporazumima koje su strane prethodno postigle, arapskom mirovnom inicijativom te preporukama bliskoistočnog kvarteta („kvartet”) od 1. srpnja 2016. S obzirom na različite aspekte izraelsko-arapskih odnosa, regionalna dimenzija ključan je element za postizanje sveobuhvatnog mira.
   3.   U postizanju tog cilja prioriteti politike su zadržavanje dvodržavnog rješenja te ponovno pokretanje i podupiranje mirovnog procesa. Jasni parametri kojima se utvrđuje osnova za pregovore ključni su elementi za uspješan ishod, a Unija je utvrdila svoje stajalište u pogledu takvih parametara u zaključcima Vijeća iz prosinca 2009., prosinca 2010. i srpnja 2014. te će ih nastaviti aktivno promicati.
   4.   Unija je predana suradnji sa stranama i s partnerima u međunarodnoj zajednici, između ostalog sudjelovanjem u kvartetu i aktivnim promicanjem odgovarajućih međunarodnih inicijativa za stvaranje nove dinamike u pregovorima.
   Članak 3.
   Mandat
   1.   Kako bi se ostvarili ciljevi politike, PPEU ima sljedeći mandat:

               (a)

               pružati aktivan i učinkovit doprinos Unije djelovanjima i inicijativama koji vode do konačnog rješavanja izraelsko-palestinskog sukoba na temelju dvodržavnog rješenja i u skladu s parametrima Unije i odgovarajućim rezolucijama Vijeća sigurnosti UN-a, uključujući RVSUN 2334(2016) te iznositi prijedloge za djelovanje EU-a u tom pogledu;

               (b)

               olakšati i održavati bliske kontakte sa svim stranama uključenima u mirovni proces, relevantnim političkim akterima, drugim zemljama regije, članovima kvarteta i drugim relevantnim zemljama kao i s UN-om i drugim relevantnim međunarodnim organizacijama, kao što je Liga arapskih država, kako bi zajedno ojačali mirovni proces;

               (c)

               djelovati, prema potrebi, radi promicanja mogućeg novog okvira za pregovore i doprinošenja tom okviru, uz savjetovanje sa svim ključnim dionicima i državama članicama, posebno unapređivanjem ciljeva Zajedničke izjave koju su usvojili sudionici konferencije održane u Parizu 15. siječnja 2017. (2);

               (d)

               aktivno podupirati mirovne pregovore između strana i doprinositi tim pregovorima, između ostalog podnošenjem prijedlogâ u ime Unije te u skladu s njezinom utvrđenom dugogodišnjom politikom u kontekstu tih pregovora;

               (e)

               osiguravati trajnu prisutnost Unije u relevantnim međunarodnim forumima;

               (f)

               doprinositi upravljanju krizama i njihovu sprečavanju, između ostalog u pogledu Gaze;

               (g)

               doprinositi, kada se to traži, provedbi međunarodnih sporazuma postignutih između strana te s njima diplomatski surađivati u slučaju neispunjavanja uvjeta iz tih sporazuma;

               (h)

               doprinositi političkim naporima u svrhu ostvarenja temeljne promjene koja vodi prema održivom rješenju za Pojas Gaze koji je sastavni dio buduće palestinske države te čijem bi se rješavanju trebalo pristupiti u pregovorima;

               (i)

               posvećivati osobitu pažnju čimbenicima koji utječu na regionalnu dimenziju mirovnog procesa, suradnji s arapskim partnerima i provedbi arapske mirovne inicijative;

               (j)

               konstruktivno surađivati s potpisnicama sporazumâ u okviru mirovnog procesa s ciljem promicanja usklađenosti s temeljnim normama demokracije, uključujući poštovanje međunarodnog humanitarnog prava, ljudskih prava i vladavine prava;

               (k)

               iznositi prijedloge za intervencije Unije u mirovnom procesu i za najbolji način ostvarenja inicijativa Unije te trajnih napora Unije povezanih s mirovnim procesom, kao što je doprinos Unije palestinskim reformama, uključujući političke aspekte relevantnih razvojnih projekata Unije;

               (l)

               angažirati se na odvraćanju strana od jednostranih djelovanja kojima se ugrožava održivost dvodržavnog rješenja, posebno u Jeruzalemu i na području C okupirane Zapadne obale;

               (m)

               redovito izvješćivati, kao izaslanik u kvartetu, o napretku i razvoju pregovora kao i o aktivnostima kvarteta te doprinositi pripremi sastanaka izaslanika kvarteta na temelju stajalištâ Unije i u koordinaciji s drugim članovima kvarteta;

               (n)

               doprinositi provedbi politike Unije o ljudskim pravima u suradnji s PPEU-om za ljudska prava, uključujući smjernice Unije o ljudskim pravima, posebno smjernice Unije o djeci i oružanim sukobima kao i o nasilju nad ženama i djevojčicama te borbi protiv svakog oblika njihove diskriminacije, i politike Unije u vezi s rezolucijom Vijeća sigurnosti UN-a 1325 (2000) o ženama, miru i sigurnosti, između ostalog praćenjem i izvješćivanjem o razvoju događaja te oblikovanjem preporuka u vezi s tim;

               (o)

               doprinositi boljem razumijevanju uloge Unije među nositeljima javnog mišljenja u regiji.

         2.   PPEU podupire djelovanje VP-a, istodobno zadržavajući pregled nad svim aktivnostima Unije u regiji povezanima s bliskoistočnim mirovnim procesom.
   Članak 4.
   Provedba mandata
   1.   PPEU je odgovoran za provedbu mandata i djeluje pod nadležnošću VP-a.
   2.   PSO održava blisku vezu s PPEU-om i glavna je točka PPEU-a za kontakt s Vijećem. PSO pruža PPEU-u strateško vodstvo i političko usmjeravanje u okviru mandata, ne dovodeći u pitanje ovlasti VP-a.
   3.   PPEU djeluje u bliskoj koordinaciji s Europskom službom za vanjsko djelovanje (ESVD) i njezinim relevantnim odjelima.
   4.   PPEU djeluje u bliskoj koordinaciji s uredom predstavništva Unije u Jeruzalemu, delegacijom Unije u Tel Avivu te svim drugim relevantnim delegacijama Unije u regiji.
   5.   PPEU svoje aktivnosti obavlja ponajprije u regiji, istodobno osiguravajući svoju redovitu prisutnost u sjedištu ESVD-a.
   Članak 5.
   Financiranje
   1.   Financijski referentni iznos namijenjen pokrivanju rashoda povezanih s mandatom PPEU-a za razdoblje od 1. ožujka 2017. do 30. lipnja 2018. iznosi 1 825 000 EUR.
   2.   Rashodima se upravlja u skladu s postupcima i pravilima koji se primjenjuju na opći proračun Unije.
   3.   Upravljanje rashodima uređuje se ugovorom između PPEU-a i Komisije. PPEU za sve rashode odgovara Komisiji.
   Članak 6.
   Ustrojavanje i sastav tima
   1.   PPEU je odgovoran za ustrojavanje tima u granicama svojeg mandata i odgovarajućih raspoloživih financijskih sredstava. Tim mora posjedovati stručno znanje o specifičnim pitanjima politika, u skladu s potrebama mandata. PPEU o sastavu tima odmah obavješćuje Vijeće i Komisiju.
   2.   Države članice, institucije Unije i ESVD mogu predložiti upućivanje osoblja na rad kod PPEU-a. Plaće takvog upućenog osoblja pokriva dotična država članica, institucija Unije koja ga upućuje odnosno ESVD. Stručnjaci koje su države članice uputile u institucije Unije ili u ESVD također mogu biti raspoređeni na rad kod PPEU-a. Međunarodno ugovorno osoblje mora imati državljanstvo države članice.
   3.   Sve upućeno osoblje ostaje pod administrativnom nadležnošću države članice koja ga upućuje, institucije Unije koja ga upućuje odnosno ESVD-a te izvršava svoje dužnosti i djeluje u interesu mandata PPEU-a.
   4.   Osoblje PPEU-a smješta se zajedno s relevantnim odjelima ESVD-a ili delegacijama Unije kako bi se osigurala koherentnost i dosljednost njihovih aktivnosti.
   Članak 7.
   Povlastice i imuniteti PPEU-a i osoblja PPEU-a
   Povlastice, imuniteti i dodatna jamstva potrebna za ispunjenje i neometano funkcioniranje misije PPEU-a i članova osoblja PPEU-a prema potrebi se usuglašavaju sa zemljama domaćinima. Države članice i ESVD u tu svrhu osiguravaju svu potrebnu potporu.
   Članak 8.
   Sigurnost klasificiranih podataka EU-a
   PPEU i članovi tima PPEU-a poštuju sigurnosna načela i minimalne standarde utvrđene Odlukom Vijeća 2013/488/EU (3).
   Članak 9.
   Pristup informacijama i logistička potpora
   1.   Države članice, Komisija, ESVD i Glavno tajništvo Vijeća osiguravaju PPEU-u pristup svim relevantnim informacijama.
   2.   Delegacije Unije u regiji i/ili države članice, prema potrebi, pružaju logističku potporu u regiji.
   Članak 10.
   Sigurnost
   U skladu s politikom Unije o sigurnosti osoblja koje je raspoređeno izvan Unije u operativnom svojstvu u okviru glave V. Ugovora, PPEU, u skladu s mandatom PPEU-a i na temelju sigurnosne situacije na području nadležnosti, poduzima sve razumno izvedive mjere za sigurnost svega osoblja za koje je PPEU izravno nadležan, posebno tako da:

               (a)

               uspostavlja specifičan sigurnosni plan na temelju smjernica ESVD-a, koji uključuje specifične mjere za fizičku zaštitu, za organizacijsku sigurnost i za sigurnost postupaka, kojima se uređuje upravljanje sigurnim kretanjem osoblja prema području nadležnosti i unutar njega, kao i upravljanje situacijama u kojima je ugrožena sigurnost, te koji uključuje plan za krizne situacije i plan evakuacije;

               (b)

               osigurava pokrivenost osiguranjem od visokog rizika za sve osoblje koje je raspoređeno izvan Unije, u skladu s uvjetima na području nadležnosti;

               (c)

               osigurava da svi članovi tima PPEU-a koji se trebaju rasporediti izvan Unije, uključujući lokalno ugovorno osoblje, dobiju odgovarajuće sigurnosno osposobljavanje prije dolaska ili pri dolasku na područje nadležnosti, na temelju stupnjeva rizika koje za to područje određuje ESVD;

               (d)

               osigurava provedbu svih dogovorenih preporuka koje su pripremljene na temelju redovitih sigurnosnih procjena te za Vijeće, VP-a i Komisiju priprema pisana izvješća o provedbi tih preporuka i o ostalim sigurnosnim pitanjima u okviru izvješća o napretku i izvješća o provedbi mandata.

         Članak 11.
   Izvješćivanje
   PPEU redovito podnosi usmena i pismena izvješća VP-u i ESVD-u. PPEU, dodatno uz minimalne zahtjeve u vezi s izvješćivanjem i utvrđivanjem ciljeva, kako je utvrđeno u smjernicama o imenovanju, mandatu i financiranju posebnih predstavnika Unije, redovito izvješćuje PSO. PPEU također prema potrebi izvješćuje radne skupine Vijeća. Redovita izvješća šalju se putem mreže COREU. PPEU može podnositi izvješća Vijeću za vanjske poslove. U skladu s člankom 36. Ugovora PPEU može sudjelovati u informiranju Europskog parlamenta.
   Članak 12.
   Koordinacija
   1.   PPEU doprinosi jedinstvu, dosljednosti i učinkovitosti djelovanja Unije i pomaže osigurati da se svi instrumenti Unije i djelovanja država članica dosljedno koriste radi postizanja ciljeva politike Unije. Aktivnosti PPEU-a koordiniraju se s aktivnostima Komisije. PPEU održava redovite informativne sastanke za delegacije Unije i misije država članica u Tel Avivu i Jeruzalemu.
   2.   Na terenu se održava bliska veza s relevantnim šefovima misija država članica, šefovima delegacija Unije i s voditeljima misija ZSOP-a. Oni ulažu sve napore kako bi pomogli PPEU-u u provedbi mandata. PPEU u bliskoj koordinaciji sa šefom delegacije Unije u Tel Avivu i s uredom predstavništva Unije u Jeruzalemu pruža lokalne političke smjernice voditeljima Policijske misije Europske unije za palestinska područja (EUPOL COPPS) i Misije pomoći Europske unije za granični prijelaz Rafah (EU BAM Rafah). PPEU također surađuje s drugim međunarodnim i regionalnim akterima na terenu.
   Članak 13.
   Preispitivanje
   Provedba ove Odluke i njezina usklađenost s ostalim doprinosima Unije u regiji redovito se preispituju. PPEU do 30. rujna 2017. Vijeću, VP-u i Komisiji podnosi izvješće o napretku, a do 31. ožujka 2018. sveobuhvatno izvješće o provedbi mandata.
   Članak 14.
   Stupanje na snagu
   Ova Odluka stupa na snagu na dan donošenja.
   Primjenjuje se od 1. ožujka 2017.

      Sastavljeno u Bruxellesu 3. ožujka 2017.

            Za Vijeće

            Predsjednik

         M. FARRUGIA

      (1)  Odluka Vijeća (ZVSP) 2015/599 od 15. travnja 2015. o imenovanju posebnog predstavnika Europske unije za bliskoistočni mirovni proces (SL L 99, 16.4.2015., str. 29.).

      (2)  Jedna država članica (Ujedinjena Kraljevina) sudjelovala je samo kao promatrač i nije potpisala Zajedničku izjavu usvojenu na konferenciji.

      (3)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).


title: Odluka Europskog parlamenta (EU) 2016/1494 od 28. travnja 2016. o zaključenju poslovnih knjiga Prevoditeljskog centra za tijela Europske unije za financijsku godinu 2014.

text:
               14.9.2016

               HR

               Službeni list Europske unije

               L 246/185

         ODLUKA EUROPSKOG PARLAMENTA (EU) 2016/1494
   od 28. travnja 2016.
   o zaključenju poslovnih knjiga Prevoditeljskog centra za tijela Europske unije za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Prevoditeljskog centra za tijela Europske unije za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Prevoditeljskog centra za tijela Europske unije za financijsku godinu 2014., s odgovorom Centra (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Centar treba dobiti za izvršenje proračuna za financijsku godinu 2014. (05584/2016 – C8-0068/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe (EZ, Euratom) br. 1605/2002 Vijeća (3), a posebno njezin članak 208.,

               —

               uzimajući u obzir Uredbu Vijeća (EZ) br. 2965/94 od 28. studenoga 1994. o osnivanju Prevoditeljskog centra za tijela Europske unije (4), a posebno njezin članak 14.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor (A8-0084/2016),

               1.

               utvrđuje da završni godišnji financijski izvještaji Prevoditeljskog centra za tijela Europske unije odgovaraju obliku u kojemu su sadržani u prilogu izvješću Revizorskog suda;

               2.

               odobrava zaključenje poslovnih knjiga Prevoditeljskog centra za tijela Europske unije za financijsku godinu 2014.;

               3.

               nalaže svojem predsjedniku da ovu Odluku proslijedi direktorici Prevoditeljskog centra za tijela Europske unije, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 33.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 314, 7.12.1994., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Vijeća 2012/123/ZVSP od 27. veljače 2012. o izmjeni Odluke 2011/523/EU o djelomičnoj suspenziji primjene Sporazuma o suradnji između Europske ekonomske zajednice i Sirijske Arapske Republike

text:
               18/Sv. 010

               HR

               Službeni list Europske unije

               237

         32012D0123

               L 054/18

               SLUŽBENI LIST EUROPSKE UNIJE

               27.02.2012.

      ODLUKA VIJEĆA 2012/123/ZVSP
   od 27. veljače 2012.
   o izmjeni Odluke 2011/523/EU o djelomičnoj suspenziji primjene Sporazuma o suradnji između Europske ekonomske zajednice i Sirijske Arapske Republike
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Europska ekonomska zajednica i Sirijska Arapska Republika 18. siječnja 1977. sklopile su Sporazum o suradnji (1) („Sporazum o suradnji”) radi promicanja opće suradnje s ciljem jačanja međusobnih odnosa.

               (2)

               Vijeće je 2. rujna 2011. donijelo Odluku 2011/523/EU (2) kojom se djelomično suspendira primjena Sporazuma o suradnji sve dok sirijska tijela ne prestanu sa sustavnim kršenjima ljudskih prava i sve do trenutka kada će se moći smatrati da postupaju u skladu s općim međunarodnim pravom i načelima koja čine temelj Sporazuma o suradnji.

               (3)

               Od tada je, s obzirom na daljnje pogoršanje stanja u Siriji, Unija donijela daljnje mjere ograničavanja protiv sirijskog režima (3).

               (4)

               S obzirom na to, treba nastaviti djelomičnu suspenziju primjene Sporazuma o suradnji. U skladu s pristupom određenim u Odluci 2011/523/EU, suspenzija bi se trebala odnositi na sirijska tijela, a ne na sirijski narod, i sukladno tome treba biti ograničena. S obzirom da su zlato, plemenite kovine i dijamanti proizvodi trgovina od koje posebno sirijski režim ima korist, i koja stoga podržava njegovu represivnu politiku, suspenziju treba proširiti tako da se također primjenjuje na te materijale,

         DONIJELO JE OVU ODLUKU:
   Članak 1.
   Mjere navedene u Prilogu ovoj Odluci dodaju se Prilogu Odluci 2011/523/ZVSP.
   Članak 2.
   O ovoj se Odluci obavješćuje Sirijsku Arapsku Republiku.
   Članak 3.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 27. veljače 2012.

            Za Vijeće

            Predsjednica

         C. ASHTON

      (1)  SL L 269, 27.9.1978., str. 2.

      (2)  SL L 228, 3.9.2011., str. 19.

      (3)  Uredba Vijeća (EU) br. 36/2012 od 18. siječnja 2012. o mjerama ograničavanja s obzirom na stanje u Siriji (SL L 16, 19.1.2012., str. 1.), Provedbena uredba Vijeća (EU) br. 55/2012 od 23. siječnja 2012. o provedbi članka 33. stavka 1. Uredbe (EU) br. 36/2012 o mjerama ograničavanja s obzirom na stanje u Siriji (SL L 19, 24.1.2012., str. 6.), Provedbena odluka Vijeća 2012/37/ZVSP od 23. siječnja 2012. o provedbi Odluke 2011/782/ZVSP o mjerama ograničavanja protiv Sirije (SL L 19, 24.1.2012.” str. 33.).
   PRILOG

      Popis mjera iz članka 1.

               „(6)

               Prodaja, isporuka, prijenos ili izvoz, neposredno ili posredno, zlata, plemenitih kovina i dijamanata, kako su dolje navedeni, neovisno o tomu potječu li ili ne potječu iz Unije, sirijskoj vladi, njezinim javnim tijelima, trgovačkim društvima i agencijama, Središnjoj banci Sirije, te svim osobama, subjektima ili tijelima koji djeluju u njihovo ime ili prema njihovim uputama ili subjektima ili tijelima koji su u njihovu vlasništvu ili pod njihovim nadzorom;

               (7)

               Kupnja, uvoz ili prijevoz, neposredno ili posredno, zlata, plemenitih kovina i dijamanata, kako su dolje navedeni, neovisno o tomu potječu li ili ne potječu iz Sirije, od sirijske vlade, njezinih javnih tijela, trgovačkih društava i agencija, Središnje banke Sirije, te svih osoba, subjekata ili tijela koji djeluju u njihovo ime ili prema njihovim uputama ili subjekata ili tijela koji su u njihovu vlasništvu ili pod njihovim nadzorom; i

               (8)

               Pružanje, neposredno ili posredno, tehničke pomoći ili usluga posredovanja, financiranja ili financijske pomoći, povezane s robom iz točaka 6. i 7., sirijskoj vladi, njezinim javnim tijelima, trgovačkim društvima i agencijama, Središnjoj banci Sirije, te svim osobama, subjektima ili tijelima koji djeluju u njihovo ime ili prema njihovim uputama ili subjektima ili tijelima koji su u njihovu vlasništvu ili pod njihovim nadzorom.

         Zlato, plemenite kovine i dijamanti iz Priloga su:

               Oznaka HS

               Opis

               7102

               Dijamanti, neobrađeni ili obrađeni, ali nemontirani i neuglavljeni.

               7106

               Srebro (uključujući srebro pozlaćeno ili platinirano), neobrađeno-sirovo ili u obliku poluproizvoda ili praha.

               7108

               Zlato uključujući prevučeno platinom (platinirano), neobrađeno ili u obliku poluproizvoda ili u obliku praha.

               7109

               Obične kovine ili srebro, platinirano zlatom, neobrađeni, sirovi ili u obliku poluproizvoda.

               7110

               Platina, neobrađena ili u obliku poluproizvoda ili u obliku praha.

               7111

               Obične kovine, srebro ili zlato, platirani platinom, neobrađeni, sirovi ili u obliku poluproizvoda.

               7112

               Otpaci i ostaci od plemenitih kovina ili od kovina platiniranih plemenitim kovinama; ostali otpaci i ostaci koji sadrže plemenite kovine ili spojeve, koji se u prvome redu upotrebljavaju za dobivanje plemenitih kovina.”


title: 91/453/EEZ: Odluka Komisije od 30. srpnja 1991. o osnivanju Savjetodavnog odbora za carine i neizravno oporezivanje

text:
               02/Sv. 002

               HR

               Službeni list Europske unije

               93

         31991D0453

               L 241/43

               SLUŽBENI LIST EUROPSKE UNIJE

               30.07.1991.

      ODLUKA KOMISIJE

   od 30. srpnja 1991.
   o osnivanju Savjetodavnog odbora za carine i neizravno oporezivanje
   (91/453/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   budući da je Savjetodavni odbor za carinska pitanja osnovan Odlukom Komisije 73/351/EEZ (1), izmijenjenom Odlukom 86/565/EEZ (2), radi prikupljanja mišljenja predstavnika struke i potrošača o problemima koji se pojavljuju pri djelovanju carinske unije;
   budući da ne postoji forum koji bi predstavljao stručne interese po pitanjima neizravnog oporezivanja; budući da bi trebalo propisati savjetovanja zainteresiranih strana o takvim pitanjima;
   budući da je u svjetlu iskustva postalo jasno da su potrebne promjene u strukturi i djelovanju postojećeg Savjetodavnog odbora, kako bi ga se učinkovitije usredotočilo na one vidove carinske i porezne politike Zajednice koje Komisija i sam Odbor žele podrobno razvijati;
   budući da je potrebno osnovati Savjetodavni odbor za carine i neizravno oporezivanje, s ciljem koji odražava te nove okolnosti;
   budući da pravila postupka Odbora trebaju odražavati prošlo iskustvo,
   ODLUČILA JE:
   Članak 1.
   Pri Komisiji se osniva Savjetodavni odbor za carine i neizravno oporezivanje, u daljnjem tekstu „Odbor”.
   Odbor se sastoji od predstavnika iz sljedećih područja: industrije, poljoprivrede i ribarstva, trgovine, prometa, osiguranja i bankarstva, carinskih zastupnika (uključujući otpremnike), turizma, radnika, potrošača te malih i srednjih poduzeća.
   Članak 2.
   Odbor Komisiji dostavlja mišljenja o svim pitanjima koja se odnose na carinsku politiku, porez na dodanu vrijednost i trošarine, bilo na zahtjev Komisije ili na vlastitu inicijativu.
   Članak 3.
   1.   Komisija ima 19 članova.
   2.   Mjesta su dodijeljena kako slijedi:

               —

               tri predstavnicima industrije,

               —

               dva predstavnicima poljoprivrede i ribarstva,

               —

               dva predstavnicima trgovinskih udruženja,

               —

               dva predstavnicima gospodarske komore i industrijske komore,

               —

               dva predstavnicima prometa,

               —

               jedno predstavniku bankarstva i osiguranja,

               —

               dva predstavnicima carinskih zastupnika (uključujući otpremnike),

               —

               jedno predstavniku turističkih tijela,

               —

               jedno predstavniku radnika,

               —

               dva predstavnicima potrošača,

               —

               jedno predstavniku malih i srednjih poduzeća.

         Članak 4.
   Članove Odbora imenuje Komisija.
   Stručna tijela ili udruženja potrošača koja su na razini Zajednice ili na međunarodnoj razini najzastupljenija u djelatnostima povezanima s carinskim i poreznim pitanjima, predlažu Komisiji dva kandidata koji imaju državljanstvo različitih država članica za svako im dodijeljeno mjesto.
   Članak 5.
   Svakom se članu Odbora imenuje zamjenik na način opisan u članku 4.
   Ne dovodeći u pitanje članak 9., zamjenici prisustvuju sastancima Odbora i sudjeluju u njegovom radu, samo kada članovi koje zastupaju to nisu u mogućnosti.
   Članak 6.
   Mandat članova Odbora traje tri godine. Taj je mandat obnovljiv.
   Po isteku tri godine, članovi obavljaju funkciju sve do njihove zamjene ili ponovnog imenovanja.
   Mandat člana prestaje prije isteka tri godine u slučaju njegove ostavke, istupanja iz udruženja koje zastupa ili smrti. Mandat također može prestati ukoliko udruženje koje ga je imenovalo zatraži njegovu smjenu.
   Osoba koja navedenoga člana zamjenjuje tijekom preostaloga mandata imenuje se u skladu s postupkom predviđenim u članku 4.
   Članovi ne primaju naknadu za rad u Odboru.
   Članak 7.
   Popis članova i zamjenika objavljuje Komisija u informativne svrhe u Službenom listu Europskih zajednica.

   Članak 8.
   Odbor bira predsjednika i dva potpredsjednika na razdoblje od tri godine. Za izbor je potrebna dvotrećinska većina prisutnih članova. Izabrani članovi su članovi predsjedništva Odbora.
   Odbor može između svojih članova izabrati druge članove predsjedništva dvotrećinskom većinom.
   Članovi predsjedništva pripremaju i organiziraju rad Odbora.
   Članak 9.
   Odbor ili nadležne uprave Komisije mogu pozvati bilo koju osobu, sa stručnim kvalifikacijama, da sudjeluje u njihovom radu kao stručnjak za zadanu temu koja je na dnevnom redu.
   Stručnjaci sudjeluju u raspravama samo o onim pitanjima zbog kojih su bili pozvani.
   Članak 10.
   Odbor može osnovati radne skupine.
   Članak 11.
   1.   Komisija saziva Odbor koji se sastaje u sjedištu Komisije. Sastanke članova predsjedništva saziva predsjednik u dogovoru s Komisijom.
   2.   Predstavnici dotičnih uprava Komisije sudjeluju na sastancima Odbora, članova predsjedništva i radnih skupina.
   3.   Komisija osigurava tajničke usluge Odboru, članovima predsjedništva i radnim skupinama.
   Članak 12.
   O pitanjima o kojima Odbor raspravlja se ne glasuje.
   Prilikom traženja mišljenja Odbora, Komisija može odrediti rok u kojem se daje spomenuto mišljenje.
   Stajališta iznesena od strane zastupanih gospodarskih područja, unose se u zapisnik koji se šalje Komisiji.
   Ako u Odboru postoji suglasnost o mišljenju koje će se dati, Odbor sastavlja zajedničke zaključke koji se dodaju zapisniku.
   Članak 13.
   Ako Komisija izvijesti članove Odbora da se zahtijevano mišljenje ili postavljeno pitanje tiče stvari povjerljive prirode, članovi se obvezuju da neće otkriti podatke koje su saznali radeći u Odboru ili u njegovim radnim skupinama.
   U takvim slučajevima, na sastancima prisutni su samo članovi Odbora i predstavnici nadležnih uprava Komisije.
   Članak 14.
   Ovime se Odluka 73/351/EEZ stavlja izvan snage.
   Članak 15.
   Ova Odluka proizvodi učinke na 30. srpanj 1991.

      Sastavljeno u Bruxellesu 30. srpnja 1991.

            Za Komisiju

         Christiane SCRIVENER

            Članica Komisije

      (1)  SL L 321, 22.11.1973., str. 37.

      (2)  SL L 331, 25.11.1986., str. 18.


title: 96/282/Euratom: Odluka Komisije od 10. travnja 1996. o preustroju Zajedničkog istraživačkog centra

text:
               12/Sv. 001

               HR

               Službeni list Europske unije

               27

         31996D0282

               L 107/12

               SLUŽBENI LIST EUROPSKE UNIJE

               10.04.1996.

      ODLUKA KOMISIJE

   od 10. travnja 1996.
   o preustroju Zajedničkog istraživačkog centra
   (96/282/Euratom)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice za atomsku energiju, a posebno njegov članak 8. te članak 131. drugi stavak,
   uzimajući u obzir mišljenje Vijeća guvernera JRC-a,
   budući da sukladno Odluci Komisije 85/593/Euratom od 20. studenoga 1985. o preustroju Zajedničkog istraživačkog centra (JRC) (1), kako je zadnje izmijenjena Odlukom 93/95/Euratom (2) te Odlukom 94/809/Euratom (3), Zajednički istraživački centar (JRC) ima strukturu koja odgovara zadaćama koje su mu dodijeljene;
   budući da se ta struktura treba izmijeniti kad god Komisija smatra da je to nužno radi osiguranja optimalne učinkovitosti djelatnosti JRC-a te njihove pune usklađenosti s prioritetima Komisije;
   budući da je Komisija 16. siječnja 1996. odlučila da JRC postane neovisna Glavna uprava Komisije, kako bi mu se povjerila autonomija upravljanja, potrebna za pravilno izvođenje njegovih zadaća;
   budući da bi se, sukladno tomu, Odluka 85/593/Euratom te njezine izmjene trebale zamijeniti ovom Odlukom,
   ODLUČILA JE:
   Članak 1.
   Zajednički istraživački centar, dalje u tekstu „JRC”, sastoji se od ustanova koje je osnovala Komisija radi provođenja istraživačkih programa Zajednice i ostalih zadaća koje mu je povjerila Komisija.
   Članak 2.
   Tijela JRC-a jesu:

               —

               glavni direktor,

               —

               Vijeće guvernera,

               —

               Znanstveni odbor.

         Članak 3.
   JRC-om upravlja glavni direktor kojeg imenuje Komisija. Glavni direktor i dio službi u njegovoj neposrednoj ovlasti imaju sjedište u Bruxellesu.
   Glavni direktor poduzima sve mjere potrebne za učinkovito djelovanje JRC-a sukladno važećim propisima i ovlastima koje su mu dodijeljene.
   U skladu s dolje navedenim postupcima glavni direktor:

               —

               priprema nacrte programâ za različita područja djelatnosti JRC-a koji se podnose Komisiji, navodeći njihove financijske aspekte,

               —

               određuje strategiju JRC-a, posebno u pogledu konkurentnih djelatnosti, i poduzima odgovarajuće mjere za osiguranje njihovog izvođenja,

               —

               pregovara i sklapa ugovore o istraživanju s trećim stranama,

               —

               odgovoran je za provedbu programâ i upravljanje financijskim sredstvima,

               —

               određuje unutarnji ustroj JRC-a uzimajući posebno u obzir zahtjeve proračuna,

               —

               u granicama ovlasti koje su mu dodijeljene izvršava ovlasti koje su dodijeljene tijelu za imenovanje na temelju Pravilnika o osoblju za dužnosnike i tijelu koje je ovlašteno za sklapanje ugovora na temelju Uvjeta zaposlenja ostalih službenika.

         Članak 4.
   1.   Ovime se osniva Vijeće guvernera JRC-a. Njega čine sljedeći članovi:

               (a)

               po jedan visoki predstavnik svake države članice, kojeg imenuje Komisija na temelju nominacija od strane tijelâ dotične države;

               (b)

               predsjednik kojeg izabiru predstavnici država članica iz točke (a).

         Svi članovi imenuju se za razdoblje od tri godine i njihov se mandat može obnoviti.
   2.   Vijeće guvernera pomaže u radu glavnom direktoru i donosi mišljenja koja se podnose Komisiji o pitanjima u vezi s:

               —

               ulogom JRC-a u okviru strategije Zajednice za istraživanje i tehnološki razvoj,

               —

               znanstveno-tehničkim i financijskim upravljanjem JRC-a te izvođenjem zadaća koje su mu povjerene.

         Za pitanja koja mu je povjerila Komisija i u skladu sa svim predmetima koji se posebno tiču Vijeća guvernera, glavni direktor traži mišljenje Vijeće guvernera o svojim prijedlozima prije njihove primjene.
   Prethodno mišljenje Vijeća guvernera potrebno je za svako pitanje koje se podnosi na odlučivanje Komisiji.
   Vijeće guvernera osobito se bavi:

               i.

               prijedlozima posebnih programa koje izvodi JRC, kao i prijedlozima drugih novih zadaća koje se dodjeljuju JRC-u;

               ii.

               pripremom višegodišnjeg strateškog planiranja koje obuhvaća sve djelatnosti JRC-a i svake godine, najkasnije do 31. prosinca, pripremom odgovarajućeg godišnjeg plana rada u kojem se navode ciljevi svakog radnog programa za sljedeću godinu, a uključuje sažeti opis programa s ključnim datumima, znanstvenim referencama i predviđenim izdacima;

               iii.

               praćenjem posebnih istraživačkih programa i programâ tehnološkog razvoja JRC-a:

                           —

                           njihovom provedbom, osobito pazeći na njihovu usklađenost s potrebama Zajednice,

                           —

                           usklađenošću njihova razvoja s posebnim programima neizravnih djelovanja koji proizlaze iz okvirnih programa; u tu svrhu Vijeće guvernera jedanput godišnje organizira razmjenu stajališta s odgovarajućim programskim odborima,

                           —

                           njihovim mogućim prilagodbama;

               iv.

               praćenjem odnosâ s drugim službama Komisije i trećim stranama prema načelu odnosa korisnik-dobavljač;

               v.

               strategijom za konkurentne djelatnosti JRC-a i njezinim praćenjem;

               vi.

               izradom prijedlogâ za godišnji proračun JRC-a i praćenjem njegove provedbe;

               vii.

                           —

                           ustrojem JRC-a,

                           —

                           njegovim financijskim upravljanjem,

                           —

                           glavnim ulaganjima,

                           —

                           provedbom njegovih istraživačkih djelatnosti,

                           —

                           ocjenom tih djelatnosti od strane „gostujućih skupina” koje čine neovisni stručnjaci i praćenjem njihovih preporuka;

               viii.

               kadrovskom politikom s posebnim naglaskom na:

                           —

                           izradu prijedloga koji se tiču kadrovske politike JRC-a,

                           —

                           aspekte koji su povezani s mobilnošću osoblja i razmjenama znanstvenog i tehničkog osoblja s javnim i privatnim tijelima u državama članicama;

               ix.

               imenovanjem i produljenjem ili prestankom funkcija visoko rangiranog osoblja JRC-a.

         3.   Vijeće guvernera daje mišljenja na temelju većine određene člankom 118. stavkom 2. Ugovora o EZAE-u, pri čemu se glasovi ponderiraju u skladu s navedenom odredbom. Predsjednik ne glasuje.
   Komisija u najvećoj mogućoj mjeri uzima u obzir mišljenja Vijeća guvernera. Ako se Vijeće guvernera ne suglasi s prijedlogom glavnog direktora, taj se prijedlog upućuje Komisiji koja odlučuje o tom pitanju. Vijeće guvernera obavješćuje se o odluci Komisije. Ako odluka nije u skladu s mišljenjem Vijeća guvernera, o tome se bez odgode obavješćuje Vijeće. Vijeće se također obavješćuje o razlozima za tu odluku.
   Ako Komisija ne prihvati mišljenje Vijeća guvernera o pitanjima koja zahtijevaju odluku Komisije, provedba mjera povezanih s tim pitanjima odgađa se za mjesec dana; tijekom tog mjeseca ta se pitanja ponovno iznose pred Vijeće guvernera i traži se novo mišljenje. Po primitku tog mišljenja ili po isteku dotičnog mjeseca Komisija donosi konačnu odluku i o tome obavješćuje Vijeće guvernera. Ako ne može prihvatiti mišljenje Vijeća guvernera, Komisija bez odgode obavješćuje Vijeće o svojoj odluci i o razlozima za svoju odluku. Komisija redovito obavješćuje Vijeće guvernera o svojim odlukama u vezi s JRC-om u pogledu svih pitanja o kojima je Vijeće guvernera dalo mišljenje.
   Vijeće guvernera može preko Komisije dostaviti Vijeću i Europskom parlamentu mišljenja o svim pitanjima koja se odnose na JRC.
   4.   Vijeće guvernera podnosi svoje primjedbe na godišnje izvješće o upravljanju koje sastavlja glavni direktor. Te se primjedbe zajedno s godišnjim izvješćem o upravljanju odobrenim od strane Komisije šalju Vijeću i Europskom parlamentu.
   Vijeće guvernera savjetuje glavnog direktora u pogledu organizacije ocjenjivanja zadaća koje obavlja JRC, u odnosu na znanstvene i tehničke rezultate te na administrativno i financijsko upravljanje Centrom; Vijeće guvernera također daje savjete u pogledu odabira neovisnih stručnjaka koji se pozivaju da sudjeluju u tom ocjenjivanju. Vijeće guvernera daje svoje komentare na rezultate tih ocjenjivanja.
   5.   Vijeće guvernera sastaje se najmanje četiri puta godišnje.
   Vijeće guvernera sastavlja svoj poslovnik uključujući pravila koja se odnose na organizaciju njegovog rada.
   Vijeću guvernera JRC osigurava tajništvo i stavlja na raspolaganje sve potrebne informacije.
   Članak 5.
   Ovime se osniva Znanstveni odbor JRC-a kao pomoć u radu glavnog direktora.
   Jednu polovicu Znanstvenog odbora čine članovi koje imenuje glavni direktor između glavnih načelnika odjelâ ili voditelja projekata te visoko rangiranog znanstvenog osoblja, dok drugu polovicu čine predstavnici znanstvenog i tehničkog osoblja koje to osoblje izabire.
   O svim pitanjima znanstvene ili tehničke prirode povezanima s djelatnostima JRC-a glavni direktor redovito se savjetuje sa Znanstvenim odborom. S tim u vezi Znanstveni odbor sudjeluje u pripremi nacrtâ programâ.
   Članak 6.
   1.   Uzimajući u obzir opću politiku koju su usvojili Vijeće i Europski parlament te opće smjernice koje je dala Komisija, glavni direktor priprema nacrte programâ za različita područja djelatnosti JRC-a.
   2.   O nacrtima programâ savjetuje se s Vijećem guvernera.
   3.   Komisija ispituje nacrte programâ u svjetlu općih politika Zajednice i uzimajući u obzir proračunsko stanje Zajednice. Komisija usvaja prijedloge u skladu s odredbama Ugovora i iznosi ih pred Vijeće.
   Članak 7.
   1.   Glavni direktor odgovoran je za pravilno izvođenje programa dodijeljenih JRC-u. Svojim odlukama upravlja aktivnostima institutâ i službi te osobito odlučuje u slučaju alternativnih metoda provedbe ciljeva programâ.
   2.   Komisiji dostavlja sve potrebne informacije za izradu izvješća propisanih člankom 11. Ugovora o Euratomu.
   3.   Glavni direktor prema potrebi osigurava dobru usklađenost i međusobnu povezanost uzastopnih programa u fazi provedbe i pripreme, posebno uzimajući u obzir znanstvenu i industrijsku infrastrukturu JRC-a. Glavni direktor priprema reviziju programâ koja se provodi svake dvije godine.
   Članak 8.
   1.   Svake godine glavni direktor izrađuje procjenu potrebnih sredstava za provedbu programâ, na čijem se temelju sastavlja odgovarajući dio prednacrta proračuna Zajednica. Ova procjena uključuje predviđene prihode i izdatke za posao koji JRC obavlja za konkurentne djelatnosti.
   Članak 6. primjenjuje se mutatis mutandis na pripremu prednacrtâ proračunâ za istraživačke djelatnosti.
   2.   Glavni direktor odobrava izdatke JRC-a; potpisuje platne naloge i priznanice; sklapa ugovore i odobrava prijenose sredstava.
   3.   Na kraju proračunske godine glavni direktor Komisiji dostavlja izjavu o prihodima i izdacima za tu proračunsku godinu.
   4.   Komisija imenuje službenika koji je odgovoran za nadzor nad preuzetim financijskim obvezama i izdavanjem platnih naloga te za nadzor nad prihodima.
   5.   Komisija imenuje računovođu koji je odgovoran za plaćanje izdataka i prijem prihoda te za vođenje financijskih instrumenata i vrijednosnih papira.
   Članak 9.
   1.   U granicama ovlasti koje su mu dodijeljene glavni direktor nad osobljem izvršava ovlasti koje su dodijeljene tijelu za imenovanje.
   2.   Međutim, u pogledu dužnosnika i ostalih službenika iz razreda A1 i A2, ovlasti utvrđene u člancima 29., 49., 50. i 51. te u glavi VI. Pravilnika o osoblju izvršava Komisija na prijedlog glavnog direktora.
   3.   Glavni direktor u ime Komisije poduzima sve potrebne mjere za osiguranje sigurnosti osoba i objekata za koje je odgovoran.
   Članak 10.
   Glavni direktor može prenijeti ovlasti koje su mu dodijeljene na zamjenika glavnog direktora i direktore.

      Sastavljeno u Bruxellesu 10. travnja 1996.

            Za Komisiju

         Édith CRESSON

            Članica Komisije

      (1)  SL L 373, 31.12.1985., str. 6.

      (2)  SL L 37, 13.2.1993., str. 44.

      (3)  SL L 330, 21.12.1994., str. 64.


title: Odluka Vijeća 2010/424/ZVSP od 26. srpnja 2010. o izmjeni Zajedničke akcije 2008/736/ZVSP o Promatračkoj misiji Europske unije u Gruziji, EUMM Georgia

text:
               18/Sv. 005

               HR

               Službeni list Europske unije

               190

         32010D0424

               L 199/29

               SLUŽBENI LIST EUROPSKE UNIJE

               26.07.2010.

      ODLUKA VIJEĆA 2010/424/ZVSP
   od 26. srpnja 2010.
   o izmjeni Zajedničke akcije 2008/736/ZVSP o Promatračkoj misiji Europske unije u Gruziji, EUMM Georgia
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28. i članak 43. stavak 2.,
   budući da:

               (1)

               Vijeće je 15. rujna 2008. donijelo Zajedničku akciju 2008/736/ZVSP o Promatračkoj misiji Europske unije u Gruziji, EUMM Georgia (1).

               (2)

               Zajednička akcija 2008/736/ZVSP zadnje je produljena Zajedničkom akcijom 2009/572/ZVSP (2) do 14. rujna 2010. Financijski referentni iznos predviđen za pokrivanje izdataka povezanih s misijom EUMM Georgia do tog datuma utvrđen je u iznosu od 49 600 000 EUR. Financijski referentni iznos treba povećati za 2 500 000 EUR kako bi se omogućile dodatne operativne potrebe Misije.

               (3)

               Zajedničku bi akciju 2008/736/ZVSP trebalo na odgovarajući način izmijeniti,

         DONIJELO JE OVU ODLUKU:
   Članak 1.
   Članak 14. stavak 1. Zajedničke akcije 2008/736/ZVSP zamjenjuje se sljedećim:

      „1.   Financijski referentni iznos namijenjen pokrivanju izdataka povezanih s Misijom iznosi 52 100 000 EUR.”

   Članak 2.
   Ova Odluka stupa na snagu danom donošenja.

      Sastavljeno u Bruxellesu 26. srpnja 2010.

            Za Vijeće

            Predsjednica

         C. ASHTON

      (1)  SL L 248, 17.9.2008., str. 26.

      (2)  SL L 197, 29.7.2009., str. 110.


title: Odluka br. 20/2004/EZ Europskog parlamenta i Vijeća od 8. prosinca 2003. o uspostavljanju općeg okvira za financiranje djelovanja Zajednice s ciljem pružanja potpore politici zaštite potrošača u razdoblju od 2004. do 2007.  Tekst značajan za EGP

text:
               15/Sv. 003

               HR

               Službeni list Europske unije

               3

         32004D0020

               L 005/1

               SLUŽBENI LIST EUROPSKE UNIJE

               08.12.2003.

      ODLUKA br. 20/2004/EZ EUROPSKOG PARLAMENTA I VIJEĆA

   od 8. prosinca 2003.
   o uspostavljanju općeg okvira za financiranje djelovanja Zajednice s ciljem pružanja potpore politici zaštite potrošača u razdoblju od 2004. do 2007.
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 153.,
   uzimajući u obzir prijedlog Komisije,
   uzimajući u obzir mišljenje Europskoga gospodarskoga i socijalnoga odbora (1),
   u skladu s postupkom predviđenim u članku 251. Ugovora (2),
   budući da:

               (1)

               Politika potrošača daje ključan doprinos dvama strateškim ciljevima Zajednice utvrđenima u priopćenju Komisije o strateškim ciljevima od 2000. do 2005. „Oblikovanje nove Europe” (3), odnosno promicanju novoga gospodarskog i socijalnog programa u svrhu osuvremenjivanja europskoga gospodarstva i osiguranju bolje kvalitete života za građane Europe.

               (2)

               Strategija politike potrošača od 2002. do 2006. uspostavlja tri ključna cilja. Oni se provode kroz djelovanja uključena u tekući program koji Komisija redovito preispituje.

               (3)

               Ciljevi i djelovanja strategije politike potrošača trebaju usmjeravati raspodjelu sredstava za djelovanja koje se provode na temelju ovog okvira. Nadalje, aktivnosti usmjerena uključivanju interesa potrošača u druga područja aktivnosti u skladu s člankom 153. Ugovora trebaju biti visoko na listi prioriteta, uz tri ključna cilja strategije politike potrošača.

               (4)

               U skladu sa strategijom politike potrošača, politika potrošača obuhvaćena ovim okvirom treba uključivati sigurnost usluga i neprehrambenih proizvoda i gospodarske interese potrošača EU-a. Djelovanja vezana uz sigurnost prehrambenih proizvoda nisu obuhvaćena ovim okvirom.

               (5)

               Opći ciljevi Europske unije uključuju, prema članku 2. Ugovora o Europskoj uniji, postizanje uravnoteženog i održivog razvoja. U skladu s Deklaracijom iz Johannesburga o održivom razvoju, planom provedbe Svjetskog samita o održivom razvoju i procesom iz Cardiffa, treba poduzeti djelovanja u svrhu postizanja održivog razvoja.

               (6)

               Ovim okvirom treba, u skladu s načelom supsidijarnosti kako je utvrđeno u članku 5. Ugovora, predvidjeti djelovanja Zajednice kojima se podržava i izgrađuje sposobnost organizacija i tijela koji rade na promicanju interesa potrošača na razini Zajednice, države ili regije.

               (7)

               Osim djelovanja sadržanih u ovom okviru, Komisija treba osigurati i da organizacije potrošača i druge relevantne nevladine organizacije doprinesu provedbi strategije zaštite potrošača njihovim uključenjem u rad europske savjetodavne skupine za pitanja potrošača, kako je osnovana Odlukom Komisije 2003/709/EZ (4).

               (8)

               Ovim okvirom treba predvidjeti zajednička djelovanja Komisije i jedne ili više država članica u svrhu provedbe ciljeva politike potrošača.

               (9)

               Od općeg je europskog interesa u smislu članka 108. stavka 1. točke (b) Uredbe Vijeća (EZ, Euratom) br. 1605/2002 od 25. lipnja 2002. o Financijskoj uredbi primjenjivoj na opći proračun Europskih zajednica (5), dalje u tekstu „Financijska uredba”, da zdravlje, sigurnost i gospodarski interesi potrošača, kao i interesi potrošača u razvijanju standarda za proizvode i usluge, budu zastupljeni na razini Zajednice.

               (10)

               Ovom se Odlukom, za vrijeme cjelokupnog trajanja ovog okvira, utvrđuje financijski okvir koji, u smislu točke 33. Međuinstitucionalnog sporazuma od 6. svibnja 1999. između Europskog parlamenta, Vijeća i Komisije o proračunskoj disciplini i poboljšanju proračunskog postupka (6), čini glavni referentni okvir proračunskom tijelu tijekom godišnjeg proračunskog postupka.

               (11)

               Kako bi se poboljšali efektivnost i učinak aktivnosti europskih organizacija potrošača i organizacija potrošača koje zastupaju interese potrošača u razvijanju standarda za proizvode i usluge na razini Zajednice, financijski doprinosi prihvatljivim organizacijama mogu za vrijeme trajanja ovog okvira biti podložni okvirnim partnerskim sporazumima.

               (12)

               Kako bi se poboljšala administrativna efikasnost te efektivnost i učinak posebnih projekata, trebalo bi najmanje svake dvije godine objavljivati natječaje za posebne projekte i trebalo bi predvidjeti potporu od najviše 75 % prihvatljivih troškova za provedbu projekata.

               (13)

               Sporazum o Europskom gospodarskom prostoru (dalje u tekstu „Sporazum o EGP-u”) predviđa da države Europskoga udruženja slobodne trgovine koje sudjeluju u Europskom gospodarskom prostoru (dalje u tekstu „države Efta-e i EGP-a”) trebaju između ostalog ojačati i proširiti suradnju unutar okvira aktivnosti Zajednice u području zaštite potrošača.

               (14)

               Ovaj opći okvir treba biti otvoren sudjelovanju pridruženih zemalja, u skladu s uvjetima utvrđenima u odgovarajućim bilateralnim sporazumima kojima se utvrđuju opća načela njihova sudjelovanja u programima Zajednice.

               (15)

               Kako bi se povećao značaj i učinak ovog okvira, treba provoditi trajno praćenje i redovitu cjenu poduzetih aktivnosti, s ciljem njihova prilagođavanja, kad je to primjereno.

               (16)

               Mjere potrebne za provedbu ove Odluke treba donijeti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (7),

         ODLUČILI SU:
   Članak 1.
   Područje primjene
   1.   Ovom se odlukom uspostavlja opći okvir za djelovanja Zajednice s ciljem pružanja potpore politici potrošača, dalje u tekstu „okvir”, za razdoblje određeno u članku 5. stavku 1.
   2.   Djelovanja koja se provode na temelju ovog okvira dopunjuju djelovanja koja se provode u državama članicama s ciljem zaštite zdravlja, sigurnosti i gospodarskih interesa potrošača i promicanja njihovih prava na informiranje i obrazovanje te udruživanja kako bi se zaštitili njihovi interesi.
   Članak 2.
   Područja djelovanja
   Djelovanja koje se provode na temelju ovog okvira odnose se na sljedeća posebna područja:

               (a)

               zaštita zdravlja i sigurnosti potrošača s obzirom na usluge i neprehrambene proizvode;

               (b)

               zaštita gospodarskih i pravnih interesa potrošača;

               (c)

               promicanje informiranja i obrazovanja potrošača;

               (d)

               promicanje sposobnosti organizacija potrošača za doprinos na europskoj razini.

         Članak 3.
   Ciljevi djelovanja
   Djelovanja koja se provode na temelju ovog okvira doprinose ostvarivanju sljedećih općih ciljeva:

               (a)

               visoka zajednička razina zaštite potrošača, posebno donošenjem zajedničkih pravila i praksi za zaštitu potrošača i uključivanja interesa potrošača u ostale politike Zajednice;

               (b)

               efektivna provedba pravila za zaštitu potrošača, posebno pomoću nadzora nad tržištem, administrativne i provedbene suradnje, pristupa potrošača informacijama o uslugama i neprehrambenim proizvodima i pristupa potrošača mehanizmima za rješavanje pritužbi i sporova; i

               (c)

               adekvatno uključivanje organizacija potrošača u razvoj politike potrošača i drugih politika Zajednice koje utječu na interese potrošača.

         Članak 4.
   Vrste djelovanja
   1.   Popis djelovanja koje se provode na temelju ovog okvira sastavljen prema ciljevima nalazi se u Prilogu.
   2.   Djelovanja od 1 do 8, od 11 do 15 i djelovanje 19 izravno provodi Komisija.
   3.   Djelovanja 9 i 10 zajednički financiraju Zajednica i jedna ili više država članica, ili Zajednica i nadležna tijela trećih zemalja koje sudjeluju na temelju članka 9.
   4.   Djelovanja 16, 17 i 18 koriste financijski doprinos Zajednice.
   Članak 5.
   Financiranje
   1.   Financijski okvir za provedbu ove Odluke za razdoblje od 1. siječnja 2004. do 31. prosinca 2007. iznosi 72 milijuna eura, od čega 54 milijuna eura pokriva razdoblje do 31. prosinca 2006.
   2.   Za razdoblje nakon 31. siječnja 2006. predloženi iznos smatra se potvrđenim ako je usklađen s financijskom perspektivom na snazi za razdoblje koje započinje 2007.
   3.   Godišnja odobrena sredstva odobrava proračunsko tijelo u okviru granica financijske perspektive.
   Članak 6.
   Financijski doprinos
   1.   Doprinos Zajednice za zajednička djelovanja 9 i 10 je, u načelu, 50 %, i ni u kojem slučaju ne prelazi 70 % cjelokupnih troškova djelovanja. Komisija jasno određuje koja su zajednička djelovanja prihvatljiva za novčani doprinos viši od 50 %.
   2.   Financijski doprinos za djelovanje 16 ne smije prelaziti 50 % troškova provođenja prihvatljivih aktivnosti.
   3.   Financijski doprinos za djelovanje 17 ne smije prelaziti 95 % troškova provođenja prihvatljivih aktivnosti.
   4.   Obnavljanje financijskih doprinosa za djelovanja 16 i 17 prihvatljivim organizacijama koje su u prethodnoj godini aktivno i efektivno predstavljale interese potrošača nije podložno pravilu postupnog smanjenja.
   5.   Financijski doprinosi za djelovanje 18 u načelu su 50 % i ni u kojem slučaju ne prelaze 75 % prihvatljivih troškova provođenja projekta. Komisija jasno određuje koji su određeni projekti prihvatljivi za novčani doprinos viši od 50 %.
   Članak 7.
   Korisnici
   1.   Financijski doprinosi za zajednička djelovanja 9 i 10 mogu biti dodijeljeni javnom tijelu ili neprofitnoj organizaciji koje je odredila država članica ili dotičnom nadležnom tijelu, a s čime je Komisija suglasna.
   2.   Financijski doprinosi za djelovanje 16 mogu biti dodijeljeni europskim organizacijama potrošača:

               (a)

               koje su nevladine, neprofitne, izvan industrijskog, trgovačkog, poslovnog ili kojeg drugog sukoba interesa i koje kao svoje primarne ciljeve i aktivnosti imaju promicanje i zaštitu zdravlja, sigurnosti i gospodarskih interesa potrošača u Zajednici;

               (b)

               koje su, u barem polovici država članica, za zastupanje interesa potrošača na razini Zajednice dobile ovlaštenje od nacionalnih organizacija potrošača koje, u skladu s nacionalnim pravilima ili praksom, predstavljaju potrošače i djeluju na regionalnoj ili nacionalnoj razini; i

               (c)

               koje su podnijele Komisiji zadovoljavajući izvještaj o svojem članstvu, unutarnjim pravilima i izvorima financiranja.

         3.   Financijski doprinosi za djelovanje 17 mogu biti dodijeljeni europskim organizacijama potrošača:

               (a)

               koje su nevladine, neprofitne, izvan industrijskog, trgovačkog, poslovnog ili kojeg drugog sukoba interesa i koje kao svoje primarne ciljeve i aktivnosti imaju predstavljanje interesa potrošača u procesu standardizacije na razini Zajednice; i

               (b)

               koje su dobile ovlaštenje u najmanje dvije trećine država članica da zastupaju interese potrošača na razini Zajednice od:

                           —

                           tijela koja, u skladu s nacionalnim pravilima ili praksom, predstavljaju nacionalne organizacije potrošača u državama članicama; ili

                           —

                           u nedostatku takvih tijela, nacionalnih organizacija potrošača u državama članicama koje, u skladu s nacionalnim pravilima ili praksom, predstavljaju potrošače i djeluju na nacionalnoj razini.

         4.   Financijski doprinosi za djelovanje 18 mogu biti dodijeljeni bilo kojoj pravnoj osobi ili udruženju pravnih osoba, uključujući odgovarajuća nezavisna javna tijela i regionalne organizacije potrošača, koji djeluju neovisno o industriji i trgovini i stvarno su odgovorni za provođenje projekata.
   Članak 8.
   Isključenja
   Kandidati ili ponuditelji i ugovaratelji kojima je dokazana krivnja zbog lažnog predstavljanja, ili su teže povrijedili ugovorne obveze bit će isključeni iz dodjela daljnjih ugovora kako je utvrđeno u članku 96. Financijske uredbe.
   Članak 9.
   Sudjelovanje trećih zemalja
   Okvir je otvoren sudjelovanju:

               (a)

               država EFTA-e i EGP-a u skladu s uvjetima utvrđenima u Sporazumu o EGP-u;

               (b)

               pridruženih zemalja, u skladu s uvjetima navedenima u odgovarajućim bilateralnim sporazumima kojima se utvrđuju opća načela za njihovo sudjelovanje u programima Zajednice.

         Članak 10.
   Dosljednost i komplementarnost
   1.   Komisija osigurava da djelovanja koje se provode na temelju ovog okvira budu u skladu sa strategijom politike potrošača.
   2.   Komisija osigurava dosljednost i komplementarnost između djelovanja koja se provode na temelju ovog okvira i drugih programa i inicijativa Zajednice.
   Članak 11.
   Program rada
   Komisija usvaja godišnji program rada koji uključuje:

               (a)

               prioritete za djelovanja prema svakom cilju;

               (b)

               prikaz godišnjeg proračuna prema vrstama djelovanja utvrđenima u članku 4.;

               (c)

               planirano vrijeme objavljivanja javnih natječaja, zajedničkih djelovanja i poziva na podnošenje prijedloga;

               (d)

               u slučaju poziva na podnošenje prijedloga, kriterije izbora i dodjele ugovora za djelovanja 16, 17 i 18, kriterije za financijski doprinos viši od 50 % za djelovanje 18 i indikativni iznos koji je raspoloživ za svaki od poziva na podnošenje prijedloga, u skladu s odgovarajućim odredbama Financijske uredbe i uzimajući u obzir, u najvećoj mogućoj mjeri, potrebu za postavljanjem jednostavnih administrativnih zahtjeva, posebno u slučaju malih iznosa financijskog doprinosa za pojedine projekte.

         Članak 12.
   Objave i postupci
   1.   Komisija objavljuje u Službenom listu Europske unije i na internetskoj stranici Komisije sljedeće:

               (a)

               poziv na podnošenje prijedloga za djelovanja 16 i 17; i

               (b)

               najmanje svake dvije godine, poziv na podnošenje prijedloga za djelovanje 18 koji opisuje prioritete za djelovanja koja će se provesti.

         2.   U ranoj fazi procesa evaluacije prijava za financijske doprinose, Komisija mora obavijestiti kandidate ako nisu prihvatljivi ili ako njihova prijava ne sadrži podatke neophodne za provjeru usklađenosti prijave s kriterijima izbora.
   3.   Komisija odlučuje o dodjeljivanju financijskih doprinosa za djelovanja 16, 17 i 18 u roku od tri mjeseca od roka za predaju prijava.
   4.   Popis primatelja financijskih doprinosa i popis djelovanja koja se financiraju na temelju ovog okvira objavljuje se svake godine na internetskoj stranici Komisije s navedenim iznosima.
   Članak 13.
   Praćenje i evaluacija
   1.   Komisija osigurava efektivno i redovno praćenje djelovanja provedenih na temelju ovog okvira i podnosi Europskome parlamentu i Vijeću izvještaj o provođenju okvira na polovini njegovog trajanja do 31. prosinca 2005. Komisija godišnje obavješćuje Europski parlament u slučaju da postupak odlučivanja koji se odnosi na prijave za djelovanje 16, 17 i 18 prelazi tromjesečno razdoblje određeno člankom 12. stavkom 3.
   2.   Komisija podnosi Europskom parlamentu i Vijeću izvještaj o evaluaciji djelovanja provedenih na temelju ovog okvira prije podnošenja prijedloga za njegovo moguće obnavljanje i u svakom slučaju najkasnije do 31. prosinca 2007.
   Članak 14.
   Provedba mjera
   1.   Komisija je odgovorna za upravljanje i provedbu ove Odluke u skladu s Financijskom uredbom.
   2.   Mjere predviđene u članku 4. stavku 3. i 4. te članku 11. donose se u skladu s postupkom navedenim u članku 15. stavku 2.
   Članak 15.
   Odborski postupak
   1.   Komisiji pomaže odbor.
   2.   Prilikom upućivanja na ovaj stavak, primjenjuju se članci 3. i 7. Odluke 1999/468/EZ, uzimajući u obzir odredbe njezinog članka 8.
   3.   Odbor usvaja svoj poslovnik.
   Članak 16.
   Stupanje na snagu
   Ova Odluka stupa na snagu trećega dana od dana objave u Službenom listu Europske unije.

      Sastavljeno u Bruxellesu 8. prosinca 2003.

            Za Europski parlament

            Predsjednik

         P. COX

            Za Vijeće

            Predsjednik

         F. FRATTINI

      (1)  SL C 234, 30.9.2003., str. 86.

      (2)  Mišljenje Europskog parlamenta od 24. rujna 2003. (još nije objavljeno u Službenom listu) i Odluka Vijeća od 1. prosinca 2003.

      (3)  SL C 81, 21.3.2000., str. 1.

      (4)  SL L 258, 10.10.2003., str. 35.

      (5)  SL L 248, 16.9.2002., str. 1.

      (6)  SL C 172, 18.6.1999., str. 1. Ugovor kako je izmijenjen Odlukom 2003/429/EZ Europskog parlamenta i Vijeća (SL L 147, 14.6.2003., str. 25.).

      (7)  SL L 184, 17.7.1999., str. 23.
   PRILOG
   DJELOVANJA IZ ČLANKA 4. NAVEDENA PO CILJEVIMA

      Cilj (a):   Visoka zajednička razina zaštite potrošača

                  Djelovanje 1:

               Znanstveni savjeti, analiza rizika, uključujući komparativnu procjenu i procjenu opcija smanjenja rizika bitnih za zdravlje i sigurnost potrošača koji se odnose na neprehrambene proizvode i usluge.

                  Djelovanje 2:

               Priprema zakonodavnih i drugih regulatornih inicijativa i promicanje samoregulatornih inicijativa, uključujući, između ostalog:

                           2.1.

                           komparativnu analizu tržišta i regulatornih sustava

                           2.2.

                           pravno i tehničko stručno znanje za razvoj politike sigurnosti usluga

                           2.3.

                           tehničko stručno znanje za razvoj standardizacijskih mandata za proizvode i usluge

                           2.4.

                           pravno i tehničko stručno znanje za razvoj politike zaštite gospodarskih interesa potrošača

                           2.5.

                           Radionice s nositeljima interesa i stručnjacima.

                  Djelovanje 3:

               Praćenje i procjena razvoja tržišta s učinkom na gospodarske i druge interese potrošača, uključujući između ostalog istraživanje cijena, popis i analizu pritužbi potrošača i istraživanje promjena u strukturi tržišta.

                  Djelovanje 4:

               Prikupljanje i razmjena podataka i informacija za stvaranje baze podataka potrebne za razvoj politike potrošača i za uključivanje interesa potrošača u druge politike EU-a, uključujući, između ostalog, istraživanje stavova potrošača i poslovnih subjekata, prikupljanje i analizu statističkih i drugih bitnih podataka.

      Cilj (b)   Djelotvorno izvršavanje pravila zaštite potrošača

                  Djelovanje 5:

               Koordinacija mjera nadzora i provedbe, uključujući između ostalog:

                           5.1.

                           razvoj alata informacijske tehnologije (npr. baza podataka, informacijskih i komunikacijskih sustava) za suradnju u području provedbe pravila

                           5.2.

                           osposobljavanje, seminari i razmjena dužnosnika odgovornih za izvršavanje pravila za zajednička provedbena djelovanjaa

                           5.3.

                           planiranje i razvoj zajedničkih provedbenih djelovanja

                           5.4.

                           probna zajednička provedbena djelovanja.

                  Djelovanje 6:

               Razvoj lako i javno dostupnih baza podataka koje obuhvaćaju primjenu prava potrošača i sudsku praksu u području prava potrošača koja proizlaze iz zakonodavstva Zajednice o zaštiti potrošača, uključujući dovršenje i poboljšanje baze podataka o nepravednim uvjetima ugovora.

                  Djelovanje 7:

               Praćenje i procjena sigurnosti neprehrambenih proizvoda i usluga, uključujući, između ostalog:

                           7.1.

                           jačanje i proširenje područja primjene sustava upozorenja RAPEX, uzimajući u obzir razvoj u razmjeni informacija o nadzoru nad tržištem

                           7.2.

                           tehničku analizu obavijesti upozorenja

                           7.3.

                           prikupljanje i procjenu podataka o riziku koji predstavljaju određeni potrošački proizvodi i usluge

                           7.4.

                           razvoj mreže za sigurnost potrošačkih proizvoda kako je predviđeno Direktivom 2001/95/EZ (1).

                  Djelovanje 8:

               Praćenje funkcioniranja i procjena učinka alternativnih načina rješavanja sporova, posebno načina putem interneta i njihove efektivnosti u rješavanju prekograničnih pritužbi i sporova, kao i tehničke pomoći za daljnji razvoj Europskoga izvansudskog mrežnog sustava.

                  Djelovanje 9:

               (Zajedničko djelovanje) Financijski doprinosi javnim ili neprofitnim tijelima koja čine mreže Zajednice za pružanje informacija i pomoći potrošačima u ostvarivanju njihovih prava i u pristupu prikladnom rješavanju sporova (europska mreža potrošačkih centara i klirinških kuća Europske izvansudske mreže), prema uvjetima utvrđenima u članku 7. stavku 1.

                  Djelovanje 10:

               (Zajedničko djelovanje) Financijski doprinosi za posebna zajednička djelovanja nadzora i provedbe s ciljem poboljšanja suradnje na administrativnoj i izvršnoj razini u pogledu zakonodavstva Zajednice za područje zaštite potrošača, uključujući Opću direktivu o sigurnosti proizvoda i druga djelovanja u kontekstu administrativne suradnje, prema uvjetima utvrđenima u članku 7. stavku 1.

      Cilj (c):   Adekvatno uključivanje organizacija potrošača u politike EU-a

                  Djelovanje 11:

               Pružanje posebnih tehničkih i pravnih stručnih znanja organizacijama potrošača u svrhu potpore njihova sudjelovanja i doprinosa savjetovanjima u području zakonodavstva Zajednice i inicijativama nezakonodavne politike, u odgovarajućim područjima politike, kao što su politike unutarnjeg tržišta, usluge od općeg značaja i desetogodišnji okvirni program za održivu proizvodnju i potrošnju, kao i u svrhu potpore njihova doprinosa nadzoru nad tržištem.

                  Djelovanje 12:

               Predstavljanje interesa europskih potrošača na međunarodnim forumima, uključujući međunarodna standardizacijska tijela i međunarodne trgovačke organizacije.

                  Djelovanje 13:

               Osposobljavanje osoblja regionalnih, nacionalnih i europskih organizacija potrošača i druga djelovanja jačanja sposobnosti, uključujući programe osposobljavanja za razvoj projekata i postupke prijave projekata, internetske forume o određenim projektima, radionice i sastanke s ciljem promicanja projektnog partnerstva.

                  Djelovanje 14:

               Aktivnosti informiranja o pravima potrošača dodijeljenima zakonodavstvom o zaštiti potrošača i druge mjere Zajednice za zaštitu potrošača, posebno u novim državama članicama, u suradnji s njihovim organizacijama potrošača.

                  Djelovanje 15:

               Obrazovanje potrošača, uključujući djelovanja usmjerena na mlade potrošače, i razvoj internetskih interaktivnih alata za obrazovanje potrošača o njihovim pravima na unutarnjem tržištu i u prekograničnim transakcijama.

                  Djelovanje 16:

               Financijski doprinosi za funkcioniranje europskih organizacija potrošača, prema uvjetima utvrđenima u članku 7. stavku 2.

                  Djelovanje 17:

               Financijski doprinosi za funkcioniranje europskih organizacija potrošača koje predstavljaju interese potrošača u donošenju standarda za proizvode i usluge na razini Zajednice, prema uvjetima utvrđenima u članku 7. stavku 3.

      Ciljevi (a), (b) i (c):

                  Djelovanje 18:

               Financijski doprinosi za posebne projekte na razini Zajednice ili na nacionalnoj razini u svrhu potpore ciljevima politike potrošača kako su utvrđeni u članku 3., prema uvjetima utvrđenima u članku 7. stavku 4., uključujući, između ostalog, financijske doprinose za:

                           —

                           određene projekte koje provode organizacije potrošača s ciljem ubrzanja efektivnoe provedbe pravne stečevine EU-a u području zaštite potrošača u novim državama članicama,

                           —

                           određene projekte koji promiču prekograničnu razmjenu informacija i najbolje prakse u uključivanju prava potrošača u druge politike.

                  Djelovanje 19:

               Evaluacija djelovanja poduzetih na temelju ovog okvira.

      (1)  Direktiva 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (SL L 11, 15.1.2002., str. 4.).


title: Odluka Vijeća 2014/512/ZVSP od 31. srpnja 2014. o mjerama ograničavanja s obzirom na djelovanja Rusije kojima se destabilizira stanje u Ukrajini

text:
               31.7.2014

               HR

               Službeni list Europske unije

               L 229/13

         ODLUKA VIJEĆA 2014/512/ZVSP
   od 31. srpnja 2014.
   o mjerama ograničavanja s obzirom na djelovanja Rusije kojima se destabilizira stanje u Ukrajini
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Čelnici država ili vlada Europske unije 6. ožujka 2014. strogo su osudili neizazvano kršenje suvereniteta Ukrajine i teritorijalne cjelovitosti Ruske Federacije te su pozvali Rusku Federaciju da odmah povuče svoje oružane snage na područja njihova trajnog smještaja, u skladu s relevantnim sporazumima. Izjavili su da bi bilo kakvi daljnji koraci Ruske Federacije kojima se destabilizira stanje u Ukrajini doveli do dodatnih i dalekosežnih posljedica za odnose u širokom rasponu gospodarskih područja između Europske unije i njezinih država članica s jedne strane i Ruske Federacije s druge strane.

               (2)

               Vijeće je 17. ožujka 2014. donijelo Odluku 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (1), kojom je Vijeće nametnulo putna ograničenja i mjere zamrzavanja imovine.

               (3)

               Europsko vijeće 21. ožujka 2014. podsjetilo je na izjavu čelnika država ili vlada od 6. ožujka 2014. te je zatražilo od Komisije i država članica da pripreme moguće ciljane mjere.

               (4)

               Čelnici država ili vlada Europske unije 27. svibnja, 27. lipnja i 16. srpnja 2014. napomenuli su da je pripremni rad Komisije, ESVD-a i država članica na mogućim ciljanim mjerama u tijeku kako bi se daljnji koraci mogli poduzeti bez odgađanja.

               (5)

               Vijeće je 22. srpnja zatražilo od Ruske Federacije da aktivno iskoristi svoj utjecaj na nezakonito naoružane skupine kako bi postigla potpun, neposredan, siguran i zaštićen pristup mjestu rušenja leta MH17 zrakoplovne kompanije Malaysian Airlines u Donjecku, potpunu suradnju u naporima za pronalaženje ostataka i imovine te potpunu suradnju u neovisnoj istrazi, uključujući neometan pristup mjestu koliko god je potrebno za istragu i moguće daljnje istrage.

               (6)

               Vijeće je također zatražilo od Rusije da zaustavi sve veći pritok oružja, opreme i vojnika preko granice kako bi se postigli brzi i opipljivi rezultati u smirivanju situacije. Vijeće je dalje zatražilo od Rusije da povuče svoje dodatne postrojbe s graničnog područja.

               (7)

               Osim toga, Vijeće je podsjetilo na prethodne obveze Europskog vijeća i izrazilo spremnost da bez odlaganja uvede paket daljnjih značajnih mjera ograničavanja ako se ne postigne potpuna i hitna suradnja Rusije u pogledu gore navedenih zahtjeva. Vijeće je zatražilo od Komisije i ESVD-a da dovrše svoj pripremni rad o mogućim ciljanim mjerama te da do 24. srpnja predstave prijedloge za djelovanje, između ostalog u vezi s pristupom tržištima kapitala, obranom, robom s dvojnom namjenom te osjetljivim tehnologijama, između ostalog u energetskom sektoru.

               (8)

               S obzirom na ozbiljnost situacije, Vijeće smatra da je primjereno poduzeti mjere ograničavanja kao odgovor na djelovanja Rusije kojima se destabilizira situacija u Ukrajini.

               (9)

               U tom kontekstu, primjereno je zabraniti transakcije u okviru usluga financiranja ili ulaganja ili pružanje istih ili trgovanje novim obveznicama ili vlasničkim papirima ili sličnim financijskim instrumentima s dospijećem koje prelazi 90 dana, a koje su izdale ruske financijske institucije u vlasništvu države, isključujući institucije sa sjedištem u Rusiji i međunarodnim statusom koje su uspostavljene međuvladinim sporazumima s Rusijom kao jednim od dioničara. Ove zabrane ne utječu na odobravanje zajmova tim ruskim financijskim institucijama koje su u vlasništvu države, ili od strane tih financijskih institucija, neovisno o njihovu roku dospijeća.

               (10)

               Osim toga, države članice trebale bi zabraniti prodaju, opskrbu, prijenos ili izvoz oružja i povezanog materijala svih vrsta u Rusiju. Nabava oružja i povezanog materijala svih vrsta iz Rusije također bi se trebala zabraniti.

               (11)

               Nadalje, trebalo bi zabraniti prodaju, opskrbu, prijenos ili izvoz robe s dvojnom namjenom za vojne svrhe ili za vojne krajnje korisnike u Rusiji. Ta zabrana ne bi trebala utjecati na izvoz robe i tehnologije s dvojnom namjenom, uključujući za aeronautiku i za svemirsku industriju, za nevojnu upotrebu i/ili za nevojne krajnje korisnike.

               (12)

               Trebalo bi zabraniti prodaju, opskrbu, prijenos ili izvoz određene osjetljive robe i tehnologija ako su namijenjeni za istraživanje i proizvodnju nafte na velikim dubinama, za istraživanje i proizvodnju nafte u arktičkom području ili za projekte dobivanja nafte iz škriljevca.

               (13)

               Kako bi se provele određene mjere potrebno je daljnje djelovanje Unije,

         DONIJELO JE OVU ODLUKU:
   Članak 1.
   Izravna ili neizravna kupnja ili prodaja, brokerske usluge ili pomoć u izdavanju ili bilo kakvo drugo poslovanje s obveznicama, vlasničkim papirima ili sličnim financijskim instrumentima s dospijećem koje prelazi 90 dana, a koji su izdani nakon 1. kolovoza 2014., od strane:

               (a)

               velikih kreditnih institucija ili institucija za financijski razvoj s poslovnim nastanom u Rusiji s više od 50 % javnog vlasništva ili kontrole od 1. kolovoza 2014., kako je navedeno u Prilogu;

               (b)

               bilo koje pravne osobe, subjekta ili tijela s poslovnim nastanom izvan Unije čija su vlasnička prava u opsegu većem od 50 % u vlasništvu subjekta iz Priloga; ili

               (c)

               bilo koje pravne osobe, subjekta ili tijela koji djeluju u ime ili po uputama subjekta iz točke (b) ili iz Priloga;

         zabranjuje se.
   Članak 2.
   1.   Zabranjuje se izravna ili neizravna prodaja, opskrba, prijenos ili izvoz oružja i povezanog materijala svih vrsta, uključujući oružje i streljivo, vojna vozila i opremu, paravojnu opremu te njihove zamjenske dijelove, Rusiji od strane državljana država članica ili s područja država članica ili korištenjem plovila ili zrakoplova pod njihovom zastavom, bez obzira na to potječu li oni s njihovih državnih područja ili ne.
   2.   Zabranjuje se:

               (a)

               pružanje tehničke pomoći, brokerskih usluga ili drugih usluga povezanih s vojnim aktivnostima te pružanjem, proizvodnjom, održavanjem i upotrebom oružja i povezanog materijala svih vrsta, između ostalog oružja i streljiva, vojnih vozila i opreme, paravojne opreme te njihovih zamjenskih dijelova, izravno ili neizravno, bilo kojoj fizičkoj ili pravnoj osobi, subjektu ili tijelu u Rusiji ili za upotrebu u Rusiji;

               (b)

               pružanje financiranja ili financijske pomoći povezane s vojnim aktivnostima, između ostalog bespovratnih sredstava, zajmova i osiguranja izvoznih kredita ili jamstva, kao i osiguranja i reosiguranja za svaku prodaju, opskrbu, prijenos ili izvoz oružja i povezanog materijala ili za pružanje povezane tehničke pomoći, brokerskih usluga ili drugih usluga, izravno ili neizravno, bilo kojoj osobi, subjektu ili tijelu u Rusiji ili za upotrebu u Rusiji.

         3.   Zabranjuje se uvoz, kupnja ili prijevoz oružja i povezanog materijala svih vrsta, uključujući oružje i streljivo, vojna vozila i opremu, paravojnu opremu te njihove zamjenske dijelove, iz Rusije od strane državljana država članica ili s područja država članica ili korištenjem plovila ili zrakoplova pod njihovom zastavom.
   4.   Zabrane iz stavaka 1., 2. i 3. ne dovode u pitanje izvršavanje ugovora ili sporazuma sklopljenih prije 1. kolovoza 2014. ni pružanje zamjenskih dijelova i usluga potrebnih za održavanje i sigurnost postojećih sposobnosti unutar Unije.
   Članak 3.
   1.   Zabranjuje se izravna ili neizravna prodaja, opskrba, prijenos ili izvoz sve robe i tehnologije s dvojnom namjenom navedenih u Prilogu I. Uredbi Vijeća (EZ) br. 428/2009 od 5. svibnja 2009. o uspostavljanju režima Zajednice za kontrolu izvoza, prijenosa, brokeringa i provoza robe s dvojnom namjenom (2) za vojnu upotrebu u Rusiji ili za bilo koje vojne krajnje korisnike u Rusiji od strane državljana država članica ili s područja država članica ili korištenjem plovila ili zrakoplova pod njihovom zastavom, bez obzira na to potječu li oni s njihovih područja ili ne.
   2.   Zabranjuje se:

               (a)

               pružanje tehničke pomoći, brokerskih usluga ili drugih usluga povezanih s robom i tehnologijom navedenima u stavku 1. te pružanjem, proizvodnjom, održavanjem i upotrebom te robe i tehnologije, izravno ili neizravno, bilo kojoj osobi, subjektu ili tijelu u Rusiji ili za upotrebu u Rusiji;

               (b)

               pružanje financiranja sredstava ili financijske pomoći povezane s robom i tehnologijom iz stavka 1., između ostalog posebno bespovratnih sredstava, zajmova i osiguranja izvoznih kredita, za svaku prodaju, opskrbu, prijenos ili izvoz te robe i tehnologije ili za pružanje povezane tehničke pomoći, brokerskih usluga ili drugih usluga, izravno ili neizravno, bilo kojoj osobi, subjektu ili tijelu u Rusiji ili za upotrebu u Rusiji.

         3.   Zabrane iz stavaka 1. i 2. ne dovode u pitanje izvršavanje ugovora ili sporazuma sklopljenih prije 1. kolovoza 2014.
   Članak 4.
   1.   Izravna ili neizravna prodaja, opskrba, prijenos ili izvoz određenih tehnologija koje se mogu upotrebljavati za istraživanje i proizvodnju nafte na velikim dubinama, za istraživanje i proizvodnju nafte u arktičkom području ili za projekte dobivanja nafte iz škriljevca u Rusiji, od strane državljana država članica ili s područja država članica ili korištenjem plovila ili zrakoplova pod nadležnošću država članica podliježe prethodnom odobrenju nadležnog tijela države članice koja obavlja izvoz.
   Unija poduzima potrebne mjere radi utvrđivanja relevantnih predmeta na koje se ovaj stavak odnosi.
   2.   Pružanje:

               (a)

               tehničke pomoći ili drugih usluga povezanih s tehnologijama iz stavka 1.;

               (b)

               financiranja ili financijske pomoći za svaku prodaju, opskrbu, prijenos ili izvoz tehnologija iz stavka 1. ili za pružanje povezane tehničke pomoći ili obuke

         također podliježe prethodnom odobrenju nadležnog tijela države članice koja obavlja izvoz.
   3.   Nadležna tijela država članica ne izdaju odobrenje ni za kakvu prodaju, opskrbu, prijenos ili izvoz tehnologija ili pružanje usluga iz stavaka 1. i 2. ako utvrde da su dotična prodaja, opskrba, prijenos ili izvoz ili pružanje dotičnih usluga namijenjeni za podmorsko istraživanje i proizvodnju nafte na velikim dubinama, za istraživanje i proizvodnju nafte u arktičkom području ili za projekte dobivanja nafte iz škriljevca u Rusiji.
   4.   Stavak 3. ne dovodi u pitanje izvršavanje ugovora sklopljenih prije 1. kolovoza 2014.
   Članak 5.
   Kako bi se u najvećoj mogućoj mjeri povećao učinak mjera iz ove Odluke, Unija potiče treće države da donesu mjere ograničavanja slične mjerama predviđenima u ovoj Odluci.
   Članak 6.
   Djelovanja fizičkih ili pravnih osoba, subjekata ili tijela ne podrazumijevaju nikakvu odgovornost s njihove strane ako nisu bili svjesni ili nisu imali razloga sumnjati da bi njihove aktivnosti mogle značiti kršenje mjera iz ove Odluke.
   Članak 7.
   1.   U vezi s ugovorima ili drugim transakcijama na čije su izvršenje izravno ili neizravno, u cijelosti ili djelomično utjecale mjere uvedene ovom Odlukom, ne udovoljava se ni jednom zahtjevu, uključujući zahtjeve za odštetu ili druge zahtjeve te vrste, primjerice zahtjev za naknadu štete ili zahtjev na temelju jamstva, posebno zahtjev za produljenje ili plaćanje obveznice, jamstva ili odštete, u prvom redu financijskog jamstva ili financijske odštete, u bilo kojem obliku, ako ga zahtijevaju:

               (a)

               subjekti iz članka 1. točaka (b) ili (c) ili navedeni u Prilogu;

               (b)

               bilo koja druga osoba, subjekt ili tijelo iz Rusije; ili

               (c)

               bilo koja osoba, subjekt ili tijelo koje djeluje preko jedne od osoba, subjekata ili tijela iz ovog stavka točaka (a) i (b) ili u njihovo ime.

         2.   U svakom postupku za izvršenje zahtjeva teret dokazivanja da ispunjavanje zahtjeva nije zabranjeno stavkom 1. leži na osobi koja traži izvršenje zahtjeva.
   3.   Ovaj članak ne dovodi u pitanje pravo osoba, subjekata ili tijela iz stavka 1., na sudsko preispitivanje zakonitosti neizvršenja ugovornih obveza u skladu s ovom Odlukom.
   Članak 8.
   Zabranjeno je svjesno i namjerno sudjelovanje u aktivnostima čiji je cilj ili učinak zaobilaženje zabrana utvrđenih u člancima od 1. do 4., uključujući i djelovanjem kao zamjena za subjekte iz članka 1.
   Članak 9.
   1.   Ova Odluka primjenjuje se do 31. srpnja 2015.
   2.   Ova Odluka neprestano se preispituje. Prema potrebi se obnavlja ili izmjenjuje ako Vijeće smatra da njezini ciljevi nisu ispunjeni.
   3.   Mjere ograničavanja utvrđene u ovoj Odluci preispituju se ne kasnije od 31. listopada 2014., posebno vodeći računa o njihovu učinku i mjerama koje su donijele treće države.
   Članak 10.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 31. srpnja 2014.

            Za Vijeće

            Predsjednik

         S. GOZI

      (1)  SL L 78, 17.3.2014., str. 16.

      (2)  SL L 134, 29.5.2009., str. 1.

      PRILOG
      POPIS INSTITUCIJA IZ ČLANKA 1. TOČKE (a)

                  1.

                  SBERBANK

                  2.

                  VTB BANK

                  3.

                  GAZPROMBANK

                  4.

                  VNESHECONOMBANK (VEB)

                  5.

                  ROSSELKHOZBANK


title: Odluka Vijeća (EU) 2017/1591 od 14. rujna 2017. o imenovanju člana Odbora regija, kojeg je predložila Republika Austrija

text:
               21.9.2017

               HR

               Službeni list Europske unije

               L 243/4

         ODLUKA VIJEĆA (EU) 2017/1591
   od 14. rujna 2017.
   o imenovanju člana Odbora regija, kojeg je predložila Republika Austrija
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog austrijske vlade,
   budući da:

               (1)

               Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020.

               (2)

               Mjesto člana Odbora regija postalo je slobodno istekom mandata g. Markusa LINHARTA,

         DONIJELO JE OVU ODLUKU:
   Članak 1.
   Sljedeća osoba imenuje se članom Odbora regija do kraja tekućeg mandata koji istječe 25. siječnja 2020.:

               —

               g. Hannes WENINGER, Gemeinderat (Gießhübl) und Abgeordneter zum Nationalrat.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 14. rujna 2017.

            Za Vijeće

            Predsjednik

         A. ANVELT

      (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

      (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

      (3)  Odluka Vijeća (EU) 2015/994 od 23. lipnja 2015. o imenovanju članova Odbora regija i zamjenika članova za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).


title: Odluka (EU) 2015/642 Europskog parlamenta i Vijeća od 15. travnja 2015. o mobilizaciji Europskog fonda za prilagodbu globalizaciji (zahtjev EGF/2014/015 GR/Attica publishing iz Grčke)

text:
               24.4.2015

               HR

               Službeni list Europske unije

               L 106/25

         ODLUKA (EU) 2015/642 EUROPSKOG PARLAMENTA I VIJEĆA
   od 15. travnja 2015.
   o mobilizaciji Europskog fonda za prilagodbu globalizaciji (zahtjev EGF/2014/015 GR/Attica publishing iz Grčke)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014.–2020.) i stavljanju izvan snage Uredbe (EZ) br. 1927/2006 (1), a posebno njezin članak 15. stavak 4.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Europski fond za prilagodbu globalizaciji (EGF) osnovan je kako bi se pružila potpora radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, kao posljedica dugotrajne svjetske financijske i gospodarske krize razmatrane Uredbom (EZ) br. 546/2009 Europskog parlamenta i Vijeća (3) ili kao posljedica nove svjetske financijske i gospodarske krize, te kako bi im se pomoglo da se ponovo uključe na tržište rada.

               (2)

               Člankom 12. Uredbe Vijeća (EU, Euratom) br. 1311/2013 (4) omogućuje se mobilizacija EGF-a unutar najvišeg godišnjeg iznosa od 150 milijuna EUR (u cijenama iz 2011.).

               (3)

               Grčka je 4. rujna 2014. podnijela zahtjev za mobilizaciju EGF-a u vezi s otpuštanjima u 46 poduzeća koja su razvrstana u odjeljak 58. NACE Revision 2 (izdavačke djelatnosti) (5) u Atici, regiji razine NUTS 2 (EL30) u Grčkoj, te ga je dopunila dodatnim informacijama kako je predviđeno člankom 8. stavkom 3. Uredbe (EU) br. 1309/2013. Taj zahtjev u skladu je sa zahtjevima za utvrđivanje financijskog doprinosa iz EGF-a u skladu s člankom 13. Uredbe (EU) br. 1309/2013.

               (4)

               EGF bi stoga trebalo mobilizirati kako bi se osigurao financijski doprinos u iznosu od 3 746 700 EUR za zahtjev koji je podnijela Grčka,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2015. mobilizira se Europski fond za prilagodbu globalizaciji i osigurava se iznos od 3 746 700 EUR odobrenih sredstava za plaćanje i za preuzete obveze.
   Članak 2.
   Ova se Odluka objavljuje u Službenom listu Europske unije.

      Sastavljeno u Bruxellesu 15. travnja 2015.

            Za Europski parlament

            Predsjednik

         M. SCHULZ

            Za Vijeće

            Predsjednica

         Z. KALNIŅA-LUKAŠEVICA

      (1)  SL L 347, 20.12.2013., str. 855.

      (2)  SL C 373, 20.12.2013., str. 1.

      (3)  Uredba (EZ) br. 546/2009 Europskog parlamenta i Vijeća od 18. lipnja 2009. o izmjeni Uredbe (EZ) br. 1927/2006 o osnivanju Europskog fonda za prilagodbe globalizaciji (SL L 167, 29.6.2009., str. 26.).

      (4)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).

      (5)  Uredba (EZ) br. 1893/2006 Europskog parlamenta i Vijeća od 20. prosinca 2006. o utvrđivanju statističke klasifikacije ekonomskih djelatnosti NACE Revision 2 te izmjeni Uredbe Vijeća (EEZ) br. 3037/90 kao i određenih uredbi EZ-a o posebnim statističkim područjima (SL L 393, 30.12.2006., str. 1.).